 Burco :Kulan ay isugu yimaadeen masulliyinta Gobolka heer degmo illaa heer Gobol, Cuqaasha iyo odayaasha Gobolka iyo qaar ka mid ah shacabka Burco ayaa ka dhacay Barxadda hore ee xafiiska maamulka Gobolka, Kulankan oo lagaga wada hadlayay amniga Guuud ee Gobolka iyo kan Degmada, Ugu horaynba waxa kulankan lagu furay aayado quraana intaas kadibna waxa kulankan ka hadlay Kusimaha Maayarka magaalada Burco Axmed Cabdi Falaay, waxa uu sheegay maayar kuxigeenku in amniga wax lala simaa aanay jirin, waxa uu ku booriyey odayaasha iyo dadka kulankan ka soo qaybgalay in bilayska lala shaqeeyo, isagoo sheegay in ka xabaddu ku dhacaysaa uu yahay askariga, ka dhaxantu ku dhacaysaa uu askariga yahay, waxaasoo silica waxay u marayaanna ay tahay in ay idinka sugaan amnigiina, gaadh na idinka hayaan, waxa uu aad ugu dheeraaday maayar ku xigeenku in shacabka iyo Bilaysku wada shaqeeyaan. 